### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen besluttede på møde den 20. december 2023 at sælge et projektareal til boligudvikling på [adresse] side og samtidig igangsætte planprocessen for udarbejdelsen af et nyt plangrundlag. Curt Nissen og processen bygger på Helhedsplan for [adresse], som er godkendt af Kommunalbestyrelsen den 26. maj 2021. Sagen lægger op til Kommunalbestyrelsens beslutning om at godkende planforslagene med henblik på offentlig høring.

## Indstillinger

Direktøren indstiller, at

1. Forslag til tillæg nr. 14 til [adresse] 2021-2032 godkendes til offentlig fremlæggelse i 8 uger. (Bilag 2)
2. Forslag til Lokalplan nr. 597 for boligområde og rekreativt område på sydsiden af [adresse], Kalundborg, godkendes til offentlig fremlæggelse i 8 uger. (Bilag 3)
3. Screeningsafgørelsen om, at der ikke skal gennemføres miljøvurdering offentliggøres med en klagefrist på 4 uger. (Bilag 4)
4. Administrationen bemyndiges til at foretage evt. redaktionelle rettelser til planforslaget inden offentlig fremlæggelse.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

*Baggrund*I 2020 blev der igangsat en planlægning for [adresse] med henblik på at understøtte en fleksibel bosætning, som i højere grad skulle sikre, at planlægningen gav mulighed for at imødekomme forespørgslen på forskellige boligtyper. Resultatet blev en Helhedsplan for [adresse], hvis væsentligste principper er at sikre de store herlighedsværdier i form landskabet og naturen på [adresse] samt at udlægge nogle boligområder med tæt tilknytning til landskabet. Helhedsplanen udmøntes nu gennem et kommuneplantillæg og en lokalplan, som udlægger et boligområde og grønt, rekreativt område. Planlægningsområdet består af en sydvendt skråning af åsen med flotte udsigter ud over dalen med mose og regnvandsbassin og den eksisterende by. I planlægningen er det væsentligt at sikre hhv. landskabs- og naturværdien og indtænke den i et samspil med bebyggelsen. Inden for planlægningsområdet findes flere trampestier, hvis funktion bevares. Området samt lokalplanens administrationskort og beplantningsplan kan ses på bilag 1.

*Forslag til Kommuneplantillæg nr. 14 (bilag 2)*Kommuneplantillægget har til formål at udlægge et stort areal til grønt, rekreativ område og et boligområde. Boligområdet reduceres en smule i forhold til gældende planlægning, men med mulighed for en højere udnyttelsesgrad. Herved fortættes bebyggelsen, samtidig med at den ønskede boligudbygning iht. Kalundborg Kommuneplan 2021-2032 fastholdes. Området er på nuværende tidspunkt udlagt til fritlæggende parcelhuse med store grunde. Den nye planlægning giver mulighed for en tæt-lav bebyggelse bestående af rækkehuse og dobbelthuse med små grunde. Ved fortætningen spares der ressourcer på at anlægge mindre vej, og mere flora og fauna bevares uberørt.

*Indkaldelse af ideer og [adresse] har været indkaldt til ideer og forslag til planlægningen, men der ikke modtaget bidrag hertil.

*Forslag til Lokalplan nr. 597 (bilag 3)*Lokalplanen erstatter dele af gældende Lokalplan nr. 513 for et boligområde ved [adresse] i Kalundborg, som er vedtaget i 2008, men som kun delvist er blevet realiseret.

Lokalplanen har til formål at skabe grundlag for, at der kan opføres en tæt-lav bebyggelse i op til to etager i tæt samspil med landskabet og naturen i området. Boligbebyggelsen, som består af ca. 116 boliger, er delt op i to forskelligartede kvarterer med hver deres karakter. Det mindste boligområde er tænkt som et boligfællesskab med mulighed for at opføre et fælleshus med en særlig attraktiv placering med udsigt over dalen og mosen. Det største boligområde opdeles af to grønne, landsskabskiler, som trækker naturen tæt på den enkelte bolig. Lokalplanens formål er derudover at udlægge/fastholde et stort, rekreativt område med stor landskabs- og naturværdi, og hvor der er mulighed for at udbygge de rekreative anvendelser samt anlægge løsninger til regnvandshåndtering. Området bindes sammen gennem et sammenhængende stisystem, mens et centralt koblingspunkter inviterer såvel nye beboere ud i omgivelserne, som omgivelserne ind i de nye kvarterer. Lokalplanen sikrer desuden, at der bevares en visuel forbindelse mellem to markante vartegn for Kalundborg by: Vor Frue Kirke og stendyssen [adresse].

Særlige principper for planen:

* Natur - at fastholde og styrke naturen som et særligt aktivt for området. Der er særlige hensyn at tage til beskyttede arter (markfirben) og Grønt Danmarkskort, men det bidrager samtidig positivt til oplevelsen af området.
* Landskab - at sikre herlighedsværdierne ved landskabet og at skabe en plan, der varetager landskabsinteresserne og skaber synergi i overgangen mellem bebyggelsen og det åbne land.

*Natur*Indenfor lokalplanområdet og i dets næromgivelser findes der store naturværdier i form af beskyttede naturtyper samt beskyttede arter (her markfirben) og deres levesteder (yngle- og rasteområder). Indenfor lokalplanområdet er der forskellige økologiske forbindelser, som er en del af Grønt Danmarkskort. Lokalplanen sikrer gennem udlæg af grønne kiler og bestemmelser om beplantning og tiltag til gavn for markfirben, at der tages væsentlige naturhensyn samtidig med, at naturen giver kvalitet til det bebyggede miljø.

*Landskab*Landskabet er en stor kvalitet ved området. Området opleves som en højereliggende skråning med et dallandskab med mose for foden. Dette landskab fastholdes ved at placere bebyggelsen på selve skråningen og lade den højeste bebyggelse være mulig langs vejen Herredsåsen, hvor terrænet er højest, og derfra lade bebyggelsen trappe sig ned mod dalen.

*Miljøscreening (bilag 4)*Der er gennemført en screening af planforslagene efter lov om miljøvurdering af planer og programmer. På baggrund af screeningen vurderer administrationen, at planforslagene ikke vil få væsentlige indvirkninger på miljøet, hvorfor det ikke er omfattet af krav om en egentlig miljøvurdering.

Marianne Friis begrundes blandt andet med, at naturbeskyttelsesinteresserne er varetaget gennem planlægningen, at det vurderes sandsynligt, at der kan findes en robust løsning til regnvandshåndtering, og at de beskyttede arter og deres levesteder ikke påvirkes negativt.

*Videre proces*Administrationen forventer, at planforslagene kan fremlægges til endelig vedtagelse i oktober.

*Administrationen anbefaler*Administrationen anbefaler at Kommunalbestyrelsen godkender planforslagene og at de efterfølgende fremlægges offentligt i 8 uger.

## Økonomiske konsekvenser

Ingen.

### Sagens forløb

13/06/2024 Teknik- og Miljøudvalget
Anbefales.
19/06/2024 Økonomiudvalget

Anbefales.